Minkejja li huwa ċar li l-Kap tal-Oppożizzjoni ma jistax iwieġeb għax dan huwa skandlu li jibda u jispiċċa miegħu, skandlu li ħoloq, huwa għandu jagħti rendikont ċar dwar l-invoices foloz li vvinta biex jieħu d-donazzjonijiet. Stqarrew dan il-Ministru Owen Bonnici u d-Deputat Laburista Charles Mangion waqt li kienu qed jindirizzaw Konferenza tal-aħbarijiet fiċ-Ċentru Nazzjonali Laburista l-Ħamrun. Wara dawn it-tweġibiet li ta, li flok iwieġeb il-mistoqsijiet li jeżistu spiċċa biex qajjem aktar, huwa ċar kemm Busuttil huwa falz, qal Dr Bonnici. Il-Kap tal-Oppożizzjoni qed jikser b'mod sfaċċat il-liġi tal-finanzjament tal-partiti u għax għandu dahru mal-ħajt għax inqabad, qed jigdeb, saħaq il-Ministru tal-Ġustizzja. Busuttil, when in a hole stop digging, stqarr Owen Bonnici filwaqt li appella biex f'ġieħ it-trasparenza, f'ġieħ il-paroli li issa huwa ċar li kien fil-vojt li qal għal dawn l-aħħar erba' snin, jgħid b'mod ċar u jagħti rendikont ċar dwar l-invoices foloz li vvinta biex jieħu d-donazzjonijiet. Min-naħa l-oħra d-Deputat Laburista Charles Mangion saħaq li l-Kap tal-Oppożizzjoni fl-istess ħin li tkellem fuq governanza tajba, trasparenza u onestà, mar jitlob lill-imprendituri jħallsulu l-pagi. Biex jgħatti l-fatt li l-imprendidturi qed iħallsulu l-pagi, biex jgħatti l-fatt li qed jitlob u jilqa' f'idejh id-donazzjonijiet, ħoloq sistema ta' invoices foloz biex dawn id-donazzjonijiet jidhru daqslikieku huma sempliċi transazzjoni kummerċjali, sostna Dr. Mangion. Fl-aħħar nett Charles Mangion qal li huwa każ li f'dan l-iskandlu qed jiddomina t-taħwid fejn l-id il-leminija ma tafx x'inhi tagħmel l-id ix-xellugija. • Il-Grupp db jgħidu li huma m'għandhomx relazzjonijet kummerċjali u jisfidawh jgħid x'reklami kienu; • It-teżorier, Alex Perici Calascione, u allura l-persuna legalment responsabbli jgħid li ma kienx jaf bihom; • Il-Viċi Kap, Mario De Marco l-id il-leminija tiegħu, jew suppost, jgħid li dawn kienu sempliċi donazzjonijiet; • Storja fil-Maltatoday tgħid li l-invoices ħarġu fuq il-kumpanija Sky Gourmet li m'għandhomx bżonn reklami għax iqassmu bezzun fuq l-Air Malta